**СПРАВКА ЗА ЗА ОТРАЗЯВАНЕ НА МНЕНИЯ И ПРЕДЛОЖЕНИЯ ПОСТЪПИЛИ ПРИ ОБЩЕСТВЕНО ОБСЪЖДАНЕ НА ПРОЕКТ НА ЗАПОВЕД НА ОСНОВАНИЕ НА ЧЛ. 100, АЛ. 1 ОТ ЗУО, ВЪВ ВРЪЗКА С ЧЛ. 55 И ЧЛ. 56 ОТ РЕГЛАМЕНТ (ЕО) № 1013/2006 НА ЕВРОПЕЙСКИЯ ПАРЛАМЕНТ И НА СЪВЕТА ОТНОСНО ПРЕВОЗИ НА ОТПАДЪЦИ ЗА ПЕРИОДА 14.03.2022 – 14.04.2022 г. НА ПОРТАЛА ЗА ОБЩЕСТВЕНИ КОНСУЛТАЦИИ**

| **Предложения от** | **Предложение** | Приема предложението | Не приема предложението/Мотиви |
| --- | --- | --- | --- |
| 1. „Йон Трейд“ ЕООД | **„Да се допълни списъка митническите**  **учреждения, през които да се осъществява въвеждането и напускането на митническата територия на Европейския съюз (ЕС), в частност територията на Република България, на отпадъци, в частност ОЧЦМ с Митническо бюро - Видин.“**  **Мотиви:** Намираме изключването на МБ-Видин от цитирания проект за Заповед за немотивирано и не отчитащо възможностите на Видинския регион за речни товарни превози на ОЧЦМ за Румъния и за Западна Европа. На територията на гр. Видин са разположени две пристанища речни пристанища - Видин-Север и Видин-Юг, през които през годините и досега са изнасяни товари с ОЧЦМ. Отпадането на възможността за митническо оформяне на износа на ОЧЦЧ в МБ-Видин създава немотивирана и прекомерна административна тежест за стопанската дейност на търговците, брокерите и операторите на лицензирани площадки на ОЧЦМ в региона. |  | **Не се приема.**  Предложението за включването на МБ Видин към проекта на заповед е необосновано, тъй като няма пречки и към настоящия момент на МБ Видин да се поставят отпадъци под митнически режим, в т.ч. и под митнически режим износ. Предвид факта, че в писмото са посочени Румъния и държави от Западна Европа, следва да бъде отчетено, че в случаите, когато отпадъците са предназначени за друга държава членка на ЕС се касае за вътресъюзна доставка, а не за поставяне под митнически режим износ по смисъла на съюзното митническо законодателство. Митническата територия на Европейския съюз е формирана съгласно определеното в чл. 4 от Регламент (ЕС) № 952/2013 г. на Европейския парламент и на Съвета от 9 октомври 2013 година за създаване на Митнически кодекс на Съюза. |
| 2. Vida Metals recycling Ltd | **„В Списъка на митническите учреждения, през които да се осъщесвява въвеждането и напускането на митническата територия на Европейския съюз (ЕС), в частност територията на Република България, на отпадъци, в частност ОЧЦМ, да се прибавят:**   * **Митническо бюро - Видин;** * **Митническо бюро - Кулата.“**   **Мотиви:** На територията на Видинска област се намират две пристанища на р. Дунав: Видин-Север и Видин-Юг. Наред с това през Видин минава международен път Е-79. Областта генерира значителни количества ОЧЦМ, които се събират и обработват от лицензирани оператори. В рамките на тяхната дейност е практика част от тези количества да се изнасят по съответния ред с речни баржи по релацията Видин-Констанца. Забраната за митническо оформяне на такива товари от МБ-Видин създава значителна и необоснована административна тежест за бизнеса и като цяло влошава и без това недобрата бизнес-среда в Северозападна България, в частност във Видинска обласг - т.е. в най-бедния регион на Република България, който е заявен приоритет на правителството от гледна точка на създаване на подходящи възможности за инвестиции и откриване и поддържане на работни места. Ето защо, като фирма, която е сред значимите данъкоплатци, инвеститори и работодатели във Видин, се обръщаме към вас с молба МБ-Видин да бъде включено в обхвата на обсъжданата заповед. Предлагаме също, в списъка да се прибави и МБ-Кулата, който също е на международен път Е-79 и представлява единствената възможност за товарни жп превози на ОЧЦМ към Гърция и в частност към пристанище Солун. |  | **Не се приема –**  Предложението за включването на МБ Видин и МБ Кулата към проекта на заповед е необосновано, поради идентични на посочените в т. 1 мотиви. В двете митнически учреждения и към настоящия момент няма пречки да се поставят отпадъци под митнически режим, в т.ч. и под митнически режим износ. Предвид факта, че в писмото са посочени товарни ж.п. превози на отпадъци от черни и цветни метали за Гърция, следва да бъде отчетено, че в случаите, когато отпадъците са предназначени за друга държава членка на ЕС се касае за вътресъюзна доставка, а не за поставяне под митнически режим износ по смисъла на съюзното митническо законодателство. Митническата територия на Европейския съюз е формирана съгласно определеното в чл. 4 от Регламент (ЕС) № 952/2013 г. на Европейския парламент и на Съвета от 9 октомври 2013 година за създаване на Митнически кодекс на Съюза. |
| 3. Българска асоциация по рециклиране | „**В т. 1 Въвеждането и напускането на митническата територия на Европейския съюз (ЕС), в частност територията на Република България, на отпадъци да се осъществява през следните митнически учреждения:**  **да се добави: МП Логодаж, BG005706** “  **Мотиви:** До влизането в сила на Заповед № РД-1040/16.11.2021 г. /№ ЗМФ-1097/22.11.2021 г. въвеждането и напускането на отпадъци на митническа територия на Република България се осъществяваше през всички митнически учреждения за границата с Република Северна Македония, в т.ч. МП Логодаж. Рециклиращото съоръжение, до което изнасяме отпадъците от хартия, се намира в гр. Кочани, Република Северна Македония, на 65 км. от границата и МП Логодаж. С отпадането на възможността напускането на отпадъци на митническа територия да се осъществява през МП Логодаж се наложи да се ползват алтернативни маршрути през МП Гюешево, със 120 - 180 км по-дълги и съответно с по-голямо времетраене. Това доведе до отлив на транспортни фирми, желаещи да приемат съответните курсове, както и до нарастване на разходите ни за транспорт. Предвид и значителното увеличение на цените на горивата в последните два месеца, връщането на старото положение ще ни помогне да минимизираме негативното влияние на ценовата криза върху бизнеса ни. | **Приема се -**  Отразено в текста на заповедта. |  |